ddrg/super_eurlex huggingface dataset:
KOMMISSIONENS FORORDNING (EF) Nr. 1684/1999

af 28. juli 1999

om de fremskrevne regionale referencebeløb og værdien af forskudsbetalinger til producenter af sojabønner og raps-, rybs- og solsikkefrø for produktionsåret 1999/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder(1), senest ændret ved forordning (EF) nr. 1624/98(2), særlig artikel 12, og

ud fra følgende betragtninger:

(1) Ifølge artikel 5, stk. 1, litra c), i forordning (EØF) nr. 1765/92 fastsætter Kommissionen et fremskrevet regionalt referencebeløb for hver region, som fastlagt i de enkelte medlemsstaters regionaliseringsplaner, på grundlag af en sammenligning mellem korn- eller oliefrøudbyttet for den pågældende region og Fællesskabets gennemsnitlige korn- eller oliefrøudbytte;

(2) ifølge artikel 11, stk. 2, i forordning (EØF) nr. 1765/92 er producenter, der ansøger om godtgørelse for oliefrø, berettiget til en forskudsbetaling på højst 50 % af det fremskrevne regionale referencebeløb;

(3) de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -

UDSTEDT FØLGENDE FORORDNING:

Artikel 1

1. Bilag I indeholder en kort redegørelse for beregningen af de fremskrevne regionale referencebeløb, jf. artikel 5, stk. 3, i forordning (EØF) nr. 1765/92.

2. De fremskrevne regionale referencebeløb for produktionsåret 1999/2000 fastsættes som angivet i bilag II.

Artikel 2

De forskud, der skal udbetales til oliefrøproducenter i henhold til artikel 11, stk. 2, i forordning (EØF) nr. 1765/92, udgør for produktionsåret 1999/2000 50 % af det tilsvarende fremskrevne regionale referencebeløb i bilag II.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 181 af 1.7.1992, s. 12.

(2) EFT L 210 af 28.7.1998, s. 3.

BILAG I

Kort redegørelse for beregningen af de fremskrevne regionale referencebeløb for oliefrøproducenter i produktionsåret 1999/2000

De fremskrevne regionale referencebeløb er blevet beregnet efter artikel 5, stk. 1, litra c), i forordning (EØF) nr. 1765/92.

Kommissionen har udregnet beløbene under hensyn til de oplysninger, som medlemsstaterne har meddelt i henhold til forordningens artikel 3, stk. 2, og det valg, som medlemsstaterne har truffet med hensyn til, om udbyttesammenligningen skal baseres på korn eller oliefrø, jf. artikel 5, stk. 1, litra c), i samme forordning.

De fremskrevne regionale referencebeløb for produktionsåret 1999/2000 er fastsat i bilag II.

BILAG II

FORVENTEDE REGIONALE REFERENCEBELØB 1999/2000

>TABELPOSITION>
RÅDETS FORORDNING (EF) Nr. 1674/1999

af 19. juli 1999

om fastsættelse for produktionsåret 1999/2000 af støtten for spindhør og hamp samt af det beløb, der tilbageholdes til finansiering af foranstaltninger til fremme af anvendelse af hørfibre

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp(1), særlig artikel 2, stk. 3, og artikel 4, stk. 3,

under henvisning til forslag fra Kommissionen(2),

under henvisning til udtalelse fra Europa-Parlamentet(3),

under henvisning til udtalelse fra Det Økonomiske og Sociale Udvalg(4), og

ud fra følgende betragtninger:

(1) I artikel 4 i forordning (EØF) nr. 1308/70 bestemmes det, at støtten for hør, der hovedsagelig er bestemt til fiberfremstilling, og for hamp, produceret i Fællesskabet, skal fastsættes årligt;

(2) i henhold til forordningens artikel 4, stk. 2, fastsættes denne støtte pr. hektar dyrknings- og høstareal, således at der sikres ligevægt mellem størrelsen af den i Fællesskabet nødvendige produktion og afsætningsmulighederne for denne produktion; støtten skal fastsættes under hensyn til verdensmarkedsprisen for fibre og frø af hør og hamp;

(3) efter artikel 2, stk. 3, i forordning (EØF) nr. 1308/70 skal den del af støtten, der er bestemt til finansiering af fællesskabsforanstaltninger til fremme af anvendelsen af hørfibre, vedtages samtidig med fastsættelse af støtten for det pågældende produktionsår og efter de kriterier, der er omhandlet i nævnte stykke; denne del af støttebeløbet bør fastsættes under hensyntagen til udviklingen i markedsforholdene for hør, støttebeløbet for hør samt omkostningerne i forbindelse med de forventede foranstaltninger; der bør også tages hensyn til den finansiering, der allerede er fastsat;

(4) anvendelsen af ovennævnte kriterier fører til, at støttebeløbet og den del deraf, der er bestemt til finansiering af foranstaltninger til fremme af anvendelsen af hørfibre, fastsættes som anført nedenfor -

UDSTEDT FØLGENDE FORORDNING:

Artikel 1

For produktionsåret 1999/2000 fastsættes den i artikel 4 i forordning (EØF) nr. 1308/70 omhandlede støtte:

a) for så vidt angår hør til 815,86 EUR/ha

b) for så vidt angår hamp til 662,88 EUR/ha.

Artikel 2

For produktionsåret 1999/2000 fastsættes det beløb af støtten til hør, der er bestemt til finansiering af de i artikel 2 i forordning (EØF) nr. 1308/70 omhandlede foranstaltninger til fremme af anvendelsen af hørfibre, til 0 EUR/ha.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. august 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT L 146 af 4.7.1970, s. 1. Forordningen er senest ændret ved forordning (EF) nr. 3290/94 (EFT L 349 af 31.12.1994, s. 105).

(2) EFT C 59 af 1.3.1999, s. 9.

(3) EFT C 219 af 30.7.1999.

(4) EFT C 169 af 16.6.1999.
RÅDETS FORORDNING (EF) Nr. 1678/1999

af 19. juli 1999

om ændring af forordning (EØF) nr. 2332/92 om mousserende vine fremstillet i Fællesskabet og af forordning (EØF) nr. 4252/88 om fremstilling og afsætning af hedvine produceret i Fællesskabet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen(1),

under henvisning til udtalelse fra Europa-Parlamentet(2),

under henvisning til udtalelse fra Det Økonomiske og Sociale Udvalg(3), og

ud fra følgende betragtning:

Maksimumsindholdet af svovldioxid i mousserende vine og hedvine er fastsat i artikel 11 og 16 i forordning (EØF) nr. 2332/92(4) og i artikel 6, stk. 2, i forordning (EØF) nr. 4252/88(5); efter samme artikler skal Kommissionen inden den 1. april 1999 forelægge Rådet en rapport om dette indhold, eventuelt ledsaget af forslag; der bør være sammenhæng mellem de foreslåede foranstaltninger og andre foranstaltninger, Kommissionen snart skal udarbejde; ovennævnte frist bør derfor forlænges; det samme gælder fristerne i artikel 4, stk. 2, i forordning (EØF) nr. 4252/88 -

UDSTEDT FØLGENDE FORORDNING:

Artikel 1

I forordning (EØF) nr. 2332/92 foretages følgende ændringer:

1) I artikel 11, stk. 3, ændres "1. april 1999" og "1. september 1999" til henholdsvis "1. april 2000" og "1. september 2000".

2) I artikel 16, stk. 3, ændres "1. april 1999" og "1. september 1999" til henholdsvis "1. april 2000" og "1. september 2000".

Artikel 2

I forordning (EØF) nr. 4252/88 foretages følgende ændringer:

1) I artikel 4, stk. 2, ændres "1. april 1999" og "1. september 1999" til henholdsvis "1. april 2000" og "1. september 2000".

2) I artikel 6, stk. 2, ændres "1. april 1999" og "1. september 1999" til henholdsvis "1. april 2000" og "1. september 2000".

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT C 59 af 1.3.1999, s. 15.

(2) EFT C 219 af 30.7.1999.

(3) EFT C 169 af 16.6.1999.

(4) EFT L 231 af 13.8.1992, s. 1. Forordningen er senest ændret ved forordning (EF) nr. 1629/98 (EFT L 210 af 28.7.1998, s. 11).

(5) EFT L 373 af 31.12.1988, s. 59. Forordningen er senest ændret ved forordning (EF) nr. 1629/98.
KOMMISSIONENS FORORDNING (EF) Nr. 1632/1999

af 26. juli 1999

om fastsættelse for perioden 1999/2000 af de koefficienter, der gælder for korn, som eksporteres i form af Irish Whiskey

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer(1), ændret ved forordning (EF) nr. 3098/94(2), særlig artikel 5, og

ud fra følgende betragtninger:

(1) I artikel 4, stk. 1, i forordning (EØF) nr. 2825/93 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater; koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare; på grundlag af Irlands oplysninger, for så vidt angår perioden fra 1. januar til 31. december 1998, var den gennemsnitlige lagringsperiode fem år for Irish Whiskey; koefficienterne for perioden fra 1. juli 1999 til 30. juni 2000 bør derfor fastsættes;

(2) ifølge artikel 10 i protokol nr. 3 til aftalen om Det Europæiske Økonomiske Samarbejdsområde(3) må der ikke ydes restitutioner ved eksport til Liechtenstein, Island og Norge; der skal derfor i henhold til artikel 7, stk. 2, i forordning (EØF) nr. 2825/93 tages hensyn hertil ved beregningen af koefficienten for perioden 1999/2000;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For perioden fra 1. juli 1999 til 30. juni 2000 fastsættes de i artikel 4 i forordning (EØF) nr. 2825/93 nævnte koefficienter, der anvendes på det korn, som medgår i Irland til fremstilling af Irish Whiskey, som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1999.

På Kommissionens vegne

Franz FISCHLER

Medlem af Kommissionen

(1) EFT L 258 af 16.10.1993, s. 6.

(2) EFT L 328 af 20.12.1994, s. 12.

(3) EFT L 1 af 3.1.1994, s. 1.

BILAG

Koefficienter, der anvendes i Irland

>TABELPOSITION>
KOMMISSIONENS FORORDNING (EF) Nr. 1703/1999

af 30. juli 1999

om indstilling af fiskeri efter torsk fra fartøjer, som fører spansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) Ved Rådets forordning (EF) nr. 48/1999 af 18. december 1998 om fastsættelse for 1999 af de samlede tilladte fangstmængder for visse fiskebestande og grupper af fiskebestande samt af visse betingelse for fiskeri af disse fangstmægder(3), ændret ved Kommissonens forordning (EF) nr. 1619/1999(4), fastsættes der torskekvoter for 1999;

(2) for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

(3) ifølge de oplysninger, der er meddelt Kommissionen, har torskefiskeriet fra fartøjer, som fører spansk flag eller er registreret i Spanien, i farvandene i ICES-område VIIb, c, d, e, f, g, h, j og k, VIII, IX og X, samt CECAF 34.1.1 (EF-område) medført, at Spaniens torskekvote for 1999 er opbrugt; Spanien har forbudt fiskeri efter denne bestand fra den 12. juli 1999; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Torskefiskeriet fra fartøjer, som fører spansk flag eller er registreret i Spanien, i farvandene i ICES-område VIIb, c, d, e, f, g, h, j og k, VIII, IX og X, samt CECAF 34.1.1 (EF-område) har medført, at Spaniens torskekvote for 1999 må anses for at være opbrugt.

Fiskeri efter torsk i farvandene i ICES-område VIIb, c, d, e, f, g, h, j og k, VIII, IX og X samt CECAF 34.1.1 (EF-område) fra fartøjer, der fører spansk flag eller er registreret i Spanien, er forbudt, ligesom opbevaring om bord, omladning og landing af den overfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabes Tidende.

Den anvendes fra den 12. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1999.

På Kommissionens vegne

Franz FISCHLER

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 13 af 18.1.1999, s. 1.

(4) EFT L 192 af 24.7.1999, s. 14.
RÅDETS FORORDNING (EF) Nr. 1673/1999

af 19. juli 1999

om fastsættelse for høståret 1999/2000 af de månedlige forhøjelser af interventionsprisen for uafskallet ris

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), særlig artikel 3, stk. 2,

under henvisning til forslag fra Kommissionen(2),

under henvisning til udtalelse fra Europa-Parlamentet(3),

under henvisning til udtalelse fra Det Økonomiske og Sociale Udvalg(4), og

ud fra følgende betragtning:

Ved fastsættelsen af størrelsen af de månedlige forhøjelser bør der tages hensyn dels til lager- og renteomkostningerne ved oplagring af ris i Fællesskabet, dels til nødvendigheden af, at lagrene af ris afsættes efter markedsbehovene -

UDSTEDT FØLGENDE FORORDNING:

Artikel 1

For høståret 1999/2000 udgør hver af de i artikel 3, stk. 2, i forordning (EF) nr. 3072/95 omhandlede månedlige forhøjelser 2 EUR/ton for interventionsprisen.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. september 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT L 329 af 30.12.1995, s. 18. Forordningen er senest ændret ved forordning (EF) nr. 2072/98 (EFT L 265 af 30.9.1998, s. 4).

(2) EFT C 59 af 1.3.1999, s. 4.

(3) EFT C 219 af 30.7.1999.

(4) EFT C 169 af 16.6.1999.
RÅDETS FORORDNING (EF) Nr. 1676/1999

af 19. juli 1999

om fastsættelse for produktionsåret 1999/2000 af orienteringspriserne for vin

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), særlig artikel 27, stk. 5,

under henvisning til forslag fra Kommissionen(2),

under henvisning til udtalelse fra Europa-Parlamentet(3),

under henvisning til udtalelse fra Det Økonomiske og Sociale Udvalg(4), og

ud fra følgende betragtninger:

(1) Ved fastsættelse af orienteringspriserne for de enkelte bordvinstyper bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

(2) for virkeliggørelsen af disse målsætninger, er det af afgørende betydning, at den nuværende forskel mellem produktion og efterspørgsel ikke øges; orienteringspriserne bør derfor for produktionsåret 1999/2000 fastsættes på samme niveau som for det foregående produktionsår;

(3) der skal fastsættes orienteringspriser for alle bordvinstyper, som er repræsentative for Fællesskabets produktion som defineret i bilag III til forordning (EØF) nr. 822/87 -

UDSTEDT FØLGENDE FORORDNING:

Artikel 1

For produktionsåret 1999/2000 fastsættes orienteringspriserne for bordvin således:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. september 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT L 84 af 27.3.1987, s. 1. Forordningen er senest ændret ved forordning (EF) nr. 1627/98 (EFT L 210 af 28.7.1998, s. 8).

(2) EFT C 59 af 1.3.1999, s. 12.

(3) EFT C 219 af 30.7.1999.

(4) EFT C 169 af 16.6.1999.
KOMMISSIONENS FORORDNING (EF) Nr. 1663/1999

af 28. juli 1999

om ændring af forordning (EF) nr. 2629/97 for så vidt angår øremærker i forbindelse med ordningen for identifikation og registrering af kvæg

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 10, litra a), og

ud fra følgende betragtninger:

(1) Ved Kommissionens forordning (EF) nr. 2629/97(2), senest ændret ved forordning (EF) nr. 331/1999(3), er der fastsat gennemførelsesbestemmelser, for så vidt angår øremærker, bedriftslister og pas i forbindelse med ordningen for identifikation og registrering af kvæg;

(2) der bør fastsættes bestemmelser om de oplysninger, der skal anføres i de erstatningsøremærker, som skal anvendes, hvis øremærker går tabt;

(3) forordning (EF) nr. 2629/97 bør ændres i overensstemmelse hermed;

(4) de i denne forordning fastsatte foranstaltninger er i overensstemmelse med udtalelse fra Komitéen for Den Europæiske Udviklings- og Garantifond for Landbruget -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 2629/97 indsættes som stk. 6 og 7: "6. Foruden de i stk. 1 fastsatte oplysninger kan erstatningsøremærker, som anvendes, hvis øremærker går tabt, forsynes med særskilte oplysninger i form af romertal, der angiver, hvilken udgave erstatningsøremærke der er tale om. I sådanne tilfælde ændres den i stk. 2 fastsatte identifikationskode ikke.

7. I tilfælde af tab af øremærke skal det erstatningsøremærke, som en medlemsstat anvender til dyr, der er født i en anden medlemsstat, mindst være forsynet med de samme oplysninger som dem, der er fastsat i stk. 2, samt med koden eller logoet for den myndighed, der udsteder det."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 117 af 7.5.1997, s. 1.

(2) EFT L 354 af 30.12.1997, s. 19.

(3) EFT L 40 af 13.2.1999, s. 27.
RÅDETS FORORDNING (EF) Nr. 1671/1999

af 19. juli 1999

om fastsættelse for høståret 1999/2000 af de månedlige forhøjelser af interventionsprisen for korn

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), særlig artikel 3, stk. 4,

under henvisning til forslag fra Kommissionen(2),

under henvisning til udtalelse fra Europa-Parlamentet(3),

under henvisning til udtalelse fra Det Økonomiske og Sociale Udvalg(4), og

ud fra følgende betragtninger:

(1) Ved fastsættelsen af antallet og størrelsen af de månedlige forhøjelser samt ved fastsættelsen af den første måned, i hvilken disse skal anvendes, bør der tages hensyn til lager- og finansieringsomkostningerne ved oplagring af korn inden for Fællesskabet og til nødvendigheden af, at lagrene af korn afsættes efter markedsbehovene;

(2) som led i reformen af den fælles landbrugspolitik blev det bl.a. besluttet, at der skulle fastsættes en enhedsinterventionspris for alt korn; denne pris blev fastsat på et meget lavt niveau, og nedsættelsen sker etapevis; der bør tages hensyn hertil ved fastsættelse af de månedlige forhøjelser;

(3) den interventionspris, der gælder for majs og sorghum i juli, august og september, er interventionsprisen for maj måned i det foregående høstår, jf. artikel 3, stk. 3, i forordning (EØF) nr. 1766/92 -

UDSTEDT FØLGENDE FORORDNING:

Artikel 1

Uanset artikel 3, stk. 3, sidste afsnit, i forordning (EØF) nr. 1766/92 fastsættes for høståret 1999/2000 nedenstående månedlige forhøjelser af den interventionspris, der gælder den første måned af høståret:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra høståret 1999/2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT L 181 af 1.7.1992, s. 21. Forordningen er senest ændret ved forordning (EF) nr. 923/96 (EFT L 126 af 24.5.1996, s. 37).

(2) EFT C 59 af 1.3.1999, s. 1.

(3) EFT C 219 af 30.7.1999.

(4) EFT C 169 af 16.6.1999.